**ОДЛУКА КОМИСИЈЕ ЗА ИЗБОР КОРИСНИКА УСЛУГА ПЕРСОНАЛНИХ АСИСТЕНАТА И ПО ПРИГОВОРИМА**

Комисија у саставу Сузана Јовановић, председник, Горан Ђорђевић, члан и Драгана Живковић, члан је дана 04.02.2019. године у складу са чланом 4. Критеријума за избор корисника услуга персоналних асистената и личних пратиоца донела следећу

**ОДЛУКУ**

I **Одбија се приговор** Владимира Бакања број 07-260/2020 од 30.01.2020. године, дозвољен и у року, на бодовање за услугу персонални асистент, као неоснован.

Владимир Бакањ је поднео приговор на бодовну листу, наводећи да Комисија није бодовала његову породичну ситуацију. У приговору је навео да су му ускраћено 10 бода на основу породичне ситуације, па му уместо остварених 49 бода треба признати 59 бода, јер на основу објављених Критеријумима за избор корисника услуга персоналног асистента и личног пратиоца није могао да утврди шта му је потеребно од документације за остваривање додатних бодова на породичну ситуацију. Нетачни су наводи из приговора да су наведени сви чланови породичног домаћинства по степену сродства (мајка, отац, малолетна сестра, деда и баба), па да би он за додатне бодове проследио одговарајућу документацију, изводе за мајку, оца, деду, бабу и сестру, потврде за оца да је у радном односу и за сестру да је ученик, не помињући у приговору радни статус мајке.

 У пријави Владимир Бакањ је навео да живи у шесточланом домаћинству, „1 степен крвно сродство“, а у изјави да „живи у породичном домаћинству са једним запосленим чланом и малолетном сестром“ без помињања осталих чланова, посебно члана уже породице – мајку и њен радни статус, који би у његовом случају био одлучујући за остваривање бодова по овом основу јер критеријуми предвиђају множину, запослене одрасле чланове породичног домаћинства у конкретном случају оба родитеља, као и малолетну децу подносиоца подносиоца пријаве.

Комисија је ценила приложене доказе на основу члана 20. Критеријума који прецизира да се документација подноси индивидуално и да се поднета документација укључује у бодовну листу, а да подношење ове документације није обавезно, али да код подношења приговора на ранг листу, подносилац захтева исту не може накнадно да приложи.

**II** **Одбија се приговор** Радић Љиљне, број 07-271/2020 од 31.01.2020. године, који није конкретно дат на бодовну листу већ представља молбу да се утврђено време ангажовања персоналног асистента повећа са 4 на 8 сати из разлога што је сама и у потпуности зависи од персоналног асистента, који јој ујутру откључа стан, помогне око личне хигијене, хране и осталих потреба јер није способна чак ни сама да седне у кревету, а није стигла да обезбеди већи број бодова учлањењем у спортски савез за атлетику и борилачке вештине.

Из самог приговора се види да је именованој потребна друга врста подршке – помоћ у кући, усмерена на активности услуге ка одржању и унапређењу квалитета живота корисника пошто јој послове врши персонални асистент. У складу са Правилником о ближим условима и стандардима за пружање услуга социјалне заштите чак и не испуњава прописане услове услугу персоналног асистента прописане Чланом 99. на основу кога су ове услуге доступне су пунолетним лицима са инвалидитетом са процењеним I или II степеном подршке, која остварују право на увећани додатак за туђу негу и помоћ, имају способности за самостално доношење одлука, радно су ангажована или активно укључена у рад различитих удружења грађана, спортских друштава, политичких партија и других облика друштвеног ангажмана, односно укључене су у редовни или индивидуални образовни програм.

Комисија је без обзира да именована не испуњава услове, а на основу њених навода из приговора, одлучила да ове године именована користи ову услугу у дефинисаном времену, а на основу већ извршеног бодовања и упућује именовану да за наредни период оствари право на адекватну услугу у складу са њеним здравственим стањем.

**III Усваја се делимично приговор** Цекић Миљана број 07-255/2020 од 30.01.2020. године у делу бодовања за чланство у Стонотениском клубу особа са инвалидитетом Наис Ниш, а на основу потврде у документацији да је именовани члан предметног клуба, члан Управног одбора и члан Скупштине, па се врши исправка бодова из бодовне листе тако што се уместо унетих 2 као члан добија још 2 бода на чланство у органу управљања (управни одбор). Такође у поступку провере, коју је вршила комисија по службеној дужности, утврђено је да је дошло до превида у бодовању за Удружење параплегичара нишавског округа, чији је члан, а истовремено и члан Управног одбора, па се врши исправка бодовања јер је бодован као члан Скупштине, па уместо остварених 4 увећава се на 7 бода. Укупан број бодова именованог по овим корекцијама је 36 чиме остварује право на пружање услуге у трајању од 8 сати дневно, пошто се уместо на 34. налази на 27. месту бодовне листе.

У делу који се односи на непостојање изјаве да није корисник ни једног другог вида социјалне заштите, приговор се одбацује јер је Комисија ценила приложене доказе на основу члана 20. Критеријума који прецизира да се документација подноси индивидуално и да се поднета документација укључује у бодовну листу, а именовани није доставио изјаву.

**IV Усваја се делимично приговор** Матије Томића број 07-273/2020 од 31.01.2020. године у делу који се односи на породични статус и то тако што се уместо бодовања мајке, пензионера која је радно ангажована код Министарства правде у поступцима посредовања у решавању спорова, на основу чега је било остварено 10 бодова, а на основу уложеног приговора, бодује болест мајке на основу документације која је била у пријави, Мишљења о здравственом стању Завода за здравствену заштиту радника железнице Србије од 15.01.2020. години. Именованом се на овај начин за радно ангажовање мајке скида 10 бода, а додаје се 15 на основу болести члана породице. Именовани ће уместо 20 остварити 25 бода по однову породичног статуса, јер је Комисија због смрти оца, а на основу валидне документације, трочланом домаћинству признала 10 бода брату именованог по основу студија, а на основу потврде Електронског факултета број 05/05-001/20-162 од 14.01.2020. године. По овом основу број бодова се од 29 повећава на 34, па са 35 места именовани се налази на 30 месту.

У делу који се у приговору односи на допуну документације за чланство у спортским клубовима и на накнадну доставу потврде Стонотенисерског клуба особа са инвалидитетом Наис и Спортско-рекреативног удружења особа са инвалидитетом, приговор се одбацују јер је Комисија ценила приложене доказе на основу члана 20. Критеријума који прецизира да се документација подноси индивидуално и да се поднета документација укључује у бодовну листу, а да подношење ове документације није обавезно, али да код подношења приговора на ранг листу, подносилац захтева исту не може накнадно да приложи.

**V Одбацује се приговор** Николић Ање број 07-268/2020 од 30.01.2020. године на одлуку Комисије којом је био одбачен захтев именоване због погрешне класификације услуге која се тражи, уместо услуге личног пратиоца услуга персоналног асистента. Именована без обзира на број година обухваћена је редовним средњошколским образовањем, ученица је другог разреда школе за основно и средњошколско образовање „Царица Јелена“ у Нишу, па на основу Члана 83. Правилника о ближим условима и стандардима за пружање услуга социјалне заштите, дефинисано је да је лични пратилац доступан детету са инвалидитетом односно са сметњама у развоју, коме је потребна подршка за задовољавање основних потреба у свакодневном животу у области кретања, одржавања личне хигијене, храњења, облачења и комуникације са другима, под условом да је укључено у васпитно-образовну установу, односно школу, до краја редовног школовања, укључујући завршетак средње школе. Захтев није могао да се преусмери са персоналног асистента на личног пратиоца детета из разлога што нема препоруке Интерресорне комисије која је услов да би се ово право остварило. Није било могуће прихватити Решење Комисије за разврставање деце и омладине као правног предходника Интерресорне комисије, да би именована остварила право на личног пратиоца.

У Нишу, 04.02.2020. године

 **КОМИСИЈА**

1. Сузана Јовановић, председник
2. Горан Ђорђевић, члан
3. Драгана Живковић, члан